EkBass/fiwiki-20250220-pages-articles huggingface dataset:
Dąbiejärvi

Dąbie () on Puolan neljänneksi suurin järvi. Se sijaitsee Szczecinin vieressä. Järven pinta-ala on 56 km² ja tilavuus 128 500 000 m³.Opis Odrzańskiej Drogi Wodnej Zawartej w granicach RZGW Szczecin. Regionalny Zarząd Gospodarki Wodnej w Szczecinie Järven laskujoki on Puolan toiseksi pisin joki, Itämereen laskeva Oder. ==Lähteet== == Aiheesta muualla == Luokka:Puolan järvet Luokka:Szczecin
Mafia Honey

Mafia Honey on nelihenkinen suomalainen rock-yhtye. Mafia Honey perustettiin vuonna 2016 Helsingissä. Vuonna 2018 yhtye julkaisi ensimmäiset singlensä "Koira" ja "Rakastutaan". Vuonna 2019 ilmestyi sekä yhtyeen kolmas single "Yhdeksän elämää" että esikoisalbumi Mafia Honey, joka sisältää kaikki yhtyeen singlet. Yhtyeen kaikki kappaleet ovat solisti Salla-Marja Hätisen sävellyksiä ja sanoituksia. == Diskografia == === Albumit === Nimi Vuosi Listasijoitukset Sertifionti FIN Mafia Honey 2019 – – === Singlet === Nimi Vuosi Listasijoitukset Albumi FIN "Koira" 2018 – Mafia Honey "Rakastutaan" 71. (radiosoitto) "Yhdeksän elämää" 2019 – == Lähteet == Luokka:Suomalaiset rockyhtyeet Luokka:2010-luvun yhtyeet ja sooloartistit
Peeter

Peeter on miehen etunimi. Suomessa nimi Peeter on kesäkuun 2019 loppuun mennessä annettu alle 608 miehelle. Peeter on yksi muunnelma raamatusta peräisin olevasta etunimestä nimestä Pietari. == Tunnettuja Peeterejä == * Peeter Järvelaid (s. 1957), virolainen oikeustieteilijä ja historioitsija * Peeter Kümmel (s. 1982), virolainen maastohiihtäjä * Peeter Oja (s. 1960), virolainen näyttelijä * Peeter Põld (1878–1930), virolainen pedagogi, koulunjohtaja ja poliitikko * Peeter Saul (1932–2014), virolainen kapellimestari ja pianisti * Peeter Sauter (s. 1962), virolainen kirjailija, kääntäjä ja näyttelijä * Peeter Süda (1883–1920), virolainen urkumusiikin säveltäjä * Peeter Tarvel (1894–1953), virolainen historioitsija == Lähteet == Luokka:Etunimet
Molly of Denali

Molly of Denali on yhdysvaltalais-kanadalainen animaatio-tv-sarja jonka Atomic Cartoons ja WGBH Kids luovat PBS Kids ja CBC Television. Se esittäminen aloitettiin 15. heinäkuuta 2019. Sarja seuraa 10-vuotiasta Mollyä, Alaskan alkuperäiskansojen tytöt kuvitteellisesta Qyahin kylästä, sekä hänen perhettään, ystäviä ja muita asukkaita. Hänen perheensä johtaa Denali Trading Postia. == Lähteet == Luokka:Kanadalaiset televisiosarjat Luokka:Yhdysvaltalaiset animaatiosarjat Luokka:PBS:n televisio-ohjelmat Luokka:CBC:n televisio-ohjelmat
Pikaliitin

pienoiskuva|Kaivuri ilman pikaliitintä. Pikaliitin on kaivinkoneissa käytettävä kauhan tai muun työlaitteen kiinnitystapa. Perinteisesti kauha kiinnitetään suoraan puomiin tapeilla kauhankäännön nivelpisteisiin. Pikaliitin kiinnitetään puomin päähän kauhan tilalle ja itse työlaite kiinnitetään tähän. Tällöin kauha siirtyy liittimen verran eteenpäin nivelpisteestä, mikä pienentää sen vääntöä jonkin verran. Pikaliittimen etuna on nopeampi, helpompi ja jopa ohjaamosta käsin tehtävä kauhan vaihto. Haittoja ovat lisäpaino ja heikentynyt vääntö. Pikaliitin voi olla myös rakennettu osaksi kallistinta tai rototilttiä (yhdistetty kauhanpyöritin ja kallistaja). Pikaliittimiä on useita eri malleja ja niistä on yleensä myös eri kokoja, mikä tavallisesti ilmaistaan kaivinkoneen massalla. Pikaliitintyyppi vaatii kauhaan vastaavan vastakappaleen eli sovitteen. Pikaliittimiä: *S-liitin. Kokoja kuten S30, S45, S50, S60, S70, S80. Numero on tapin halkaisija millimetreinä. Kauhan sovite on kaksi päästään kiinnitettyä tappia. Puomin pikakiinnike on mekaanisesti tai hydraulisesti liikutettava hahlo, toinen hahlo on kiinteä. Symmetrisen S-liittimen etu on mahdollisuus kiinnittää kauha myös toisinpäin, eli kauhaa voidaan käyttää kuokka- tai lapioasennossa. *NTP-10, NTP-20, NTP-30, NTP-40. Luokka:Maansiirtokoneet
Merisinappi

Merisinappi eli euroopanmerisinappi (Cakile maritima) on ristikukkaiskasvi, joka kuuluu merisinappien (Cakile) sukuun. Yksivuotinen merisinappi kasvaa hiekkaisilla merenrannoilla. Merisinappi on Hangon nimikkokasvi. == Kuvaus == === Varsi ja lehdet === Merisinappi kasvaa noin 15–40 senttimetriä korkeaksi. Sen varret ovat kohenevia, paljaita ja yleensä tyvestä haarovia. Lehdet ovat kierteisesti, pariliuskaiset. Tasasoukkien liuskojen leveys on noin 1–2 millimetriä. === Kukat === Kukkien teriöt sinertävänpunaisia tai miltei valkoisia. Noin 6–10 millimetriä pitkiä terälehtiä neljä niin kuin myös verholehtiä. Heteitä kuusi, kaksi lyhyttä ja neljä pitkää. Emiö yhdyslehtinen missä yksi vartalo ja yksi luotti. Kukinto on terttu. === Hedelmä === Hedelmät ovat lituja, jossa on kaksi siementä. Litu on puikean suikea, särmikäs ja tylpähkö. Pituus noin 1,5–2 senttimetriä. Lituperä on noin 7 millimetriä pitkä. Hedelmän ylempi osa irtoaa aallokossa ja kulkeutuu uusille kasvupaikoille, alempi lituosa jää vanhalle kasvupaikalle varmistamaan lajin säilymisen. === Kasvupaikat ja levinneisyys === Merisinappi kasvaa merenrantahietikoilla tai sorarannoilla, etenkin kasvijätekasoilla esimerkiksi rakkoleväkasoissa. Merisinappi on vaihteleva laji, jolla on useita alalajeja. Suomen rannoilla kasvaa myös sen alalaji liuskamerisinappi (Cakile maritima subsp. baltica), joka on Itämeren rannoilla endeeminen kasvi. Merisinappi on pioneerilaji, jonka juuristo sitoo irtonaista hiekkaa. Suomessa Selkämeren rannikolla merenkurkkuun asti, Perämerellä se on harvinaisempi, Ahvenanmaalla ja Lounais-Suomessa. Muualla sitä tavataan rannikoilla Euroopassa, Pohjois- Amerikassa, Pohjois-Afrikassa, Aasiassa ja Australiassa. == Kuvia == Sea rocket (3393921349).jpg Cakile maritima.jpeg Cakile maritima in Ohope Beach 01.jpg Cakile maritima 6194.JPG Sea rocket beside the sea (5473364546).jpg Cakile maritima fruit3 (15003426462).jpg Cakile maritima fruit7 (14980796056).jpg Cakile maritima MHNT.BOT.2011.18.15.jpg C.maritima- seeds-1.jpg == Lähteet == * * === Viitteet === == Aiheesta muualla == * * Pohjolan kasvien pauloissa: Cakile maritima subsp. baltica – merisinappi euroopanmerisinappi subsp. liuskamerisinappi * * Luokka:Ristikukkaiskasvit
Luettelo suomalaisista autoista

Tämä on luettelo suomalaisista autoista. == Automerkkejä == # Elcat ==Linja- autojen merkkejä== # Kabus == Kuorma-autojen merkkejä == # Hollming # Sisu Auto # Vanajan Autotehdas == Entisiä merkkejä == # Finlandia (auto) # Korvensuu # Teijo (auto) # Wiima == Taustatietoa == Kuorma-automerkeistä Sisu on suurin. Sisu on myös tällä hetkellä Suomessa ainoa, jota valmistetaan edelleen. Suomessa ei ole varsinaisesti koskaan perustettu henkilöautomerkkiä. Kuitenkin Suomessa valmistetaan esimerkiksi Mercedes-Benz-autoja. 1970-luvulla on valmistettu Teijo-pakettiautoja. == Lähteet == * Luokka:Suomen tieliikenne
Łask

Łask on kaupunki Łódźin voivodikunnassa Keski-Puolassa. Se on Łaskin piirikunnan keskuskaupunki ja sijaitsee noin 30 kilometriä Łódźista länteen. Kaupungissa asui vuoden 2019 arvion mukaan 17 143 asukasta. Łask on tunnettu tekstiiliteollisuudestaan. ==Ystävyyskaupungit== * Dannenberg, Saksa * Lahoysk, Valko-Venäjä == Lähteet == ==Aiheesta muualla== Luokka:Łódźin voivodikunnan kaupungit
Carl Leberecht

Carl "Karl" Alexander von Leberecht (1749 tai 1755 Meiningen, Saksi- Meiningenin herttuakunta – 1827 Pietari, Venäjän keisarikunta) oli saksalainen mitalitaiteilija ja kuvanveistäjä, joka työskenteli Venäjällä keisarillisessa akatemiassa ja Pietarin rahapajassa. == Historia == Meiningenissä syntynyt Leberecht oli 1770-luvun puolivälissä Schwarzilla puutavarayrityksen harjoittelijana. Hän saapui Berliinistä Venäjälle 1770-luvun puolessavälissä, ja aloitti Pietarin rahapajan kaivertajana vuonna 1775. Vuonna 1783 hänet lähetettiin kehittämään taideosaamistaan Roomaan, jossa häntä innoittivat klassisen ajan suuntaukset. Palattuaan Venäjälle vuonna 1785 hän aloitti työt Katariina Suuren veistettyjen kivien kabinetissa. Leberecht valmistui Pietarin Repin-instituutin taideakatemiasta vuonna 1794 ja sai samana vuonna Venäjän kansalaisuuden. Hän toimi Pietarin rahapajan johtavana mitalitaiteilijana vuodesta 1799 alkaen ja sai Keisarillisen taideakatemian kunniajäsenyyden vuonna 1800. Vuodesta 1800 kuolemaansa saakka hän toimi myös opettajana Kuvataideakatemiassa, jossa hän opetti teräksen, kiven ja metallin leikkaamista ja käsittelyä. Leberecht toimi myös muun muassa Maria Fjodorovnan kivenkäsittelyn opettajana. Leberecht on suunnitellut useita kymmeniä mitaleita sekä useita kolikkoja. Hän oli myös Berliinin ja Tukholman akatemioiden kunniajäsen. Hän vaikutti venäläisen mitalitaiteen suuntauksiin ja niiden kehitykseen 1800-luvulla. Ansioistaan hänelle myönnettiin tunnustuksena Pyhän Annan ritarikunnan toisen luokan ansioristi. Leberechtin merkittävimmät teokset oli omistettu ajan historiallisille tapahtumille tai valtiomiehille. Eräässä hänen mitalissaan kuvataan Venäjän Turkin kanssa solmimaa Aleksandr Suvorovin rauhansopimusta Venäjän-Turkin sodan päätteeksi vuonna 1791. Mitalia säilytetään Moldovan kansallisen arkeologian ja historian museossa. Muut hänen kaivertamansa mitalit käsittelivät muun muassa Pietarin 100-vuotisjuhlavuotta, Pultavan muistomerkin avajaisia, Pietarin uuden pörssin avaamista sekä Riian Venäjään-liittämisen 100-vuotisjuhlavuotta. Leberechtin suunnittelemiin tunnustuksiin kuuluu myös suomalaiselle lähetyskunnalle valmistamat muistomitalit vuoden 1808 suomen liittämiseksi venäjän suuriruhtinaskuntaan. Leberechtille myönnettiin 2. asteen Pyhän Annan ritarikunnan ritarimerkki. Hän oli Pietarin, Berliinin jaTukholman taideakatemian kunniajäsen. == Lähteet == Luokka:Saksalaiset käsityöläiset Luokka:Saksalaiset kuvanveistäjät Luokka:Venäläiset kuvanveistäjät Luokka:1700-luvulla syntyneet Luokka:Vuonna 1827 kuolleet
Osmo Ilmari Lampinen (dosentti)

Osmo Lampinen (9. marraskuuta 1948 – 7. huhtikuuta 2021) oli suomalainen dosentti ja valtiotieteen tohtori. Hänen väitöskirjansa käsitteli tieteen ja politiikan suhdetta sekä tutkimustiedon hyödyntämistä poliittisessa päätöksenteossa. Lampisesta kehkeytyi yhteiskunnallinen keskustelija, erityisalana koulutuspolitiikka. Tiedepolitiikka-lehden päätoimittajana hän toimi 1992–1999. Osmo Lampinen vietti nuoruutensa Outo­kummussa. Ylioppilastutkinnon hän suoritti Lahden lyseossa vuonna 1968. Yliopisto- opinnot Lampinen suoritti Helsingin yliopistossa. Hän väitteli tohtoriksi vuonna 1992, ja hänen väitöskirjansa nimi oli The utilization of social science research in public policy. Lampinen on työskennellyt opetusministeriön virkamiehenä. Hänen päätyökseen muodostui ammattikorkeakoulujen luominen ja perustaminen. Lampinen toimi myös sekä Vantaan väli­aikaisen ammatti­korkea­koulun että Humanistisen ammatti­korkea­koulun rehtorina. Ammattikorkeakoulun luomistyö kiteytyi duaalimalliin, missä ammattikorkeakoulut ovat ammattisuuntautuneina tasavertaisia yliopistojen tieteellisen painotuksen kanssa. Duaalimalli sai vaikutteita sekä keskieurooppalaisista että amerikkalaisista korkeakoulujärjestelmistä. Työskentely OECD:n sihteeristössä (1982) loi perustan kansainväliselle näkemykselle. Eräs merkkipaalu on Osmo Soininvaaran kanssa kirjoitettu teos Suomi 1980-luvulla, Pehmeän kehityksen tie. Kirjassa korostuvat ekologinen ja sosiaali­poliittinen näkökulma. Kansalais­palkan luominen oli siinä keskeisenä ajatuksena. Erityisen mielenkiinnon kohteena Lampisella on ollut Unkarin historia, yhteiskunta ja kulttuuri. Aiheesta hän kirjoitti teoksen unkarilaisista vähemmistöistä maan ulkopuolella. == Kirjallisuus == * Lampinen Osmo. Romanian unkarilaiset, WSOY 1989 * Lampinen Osmo. Mitkä kumman ammattikorkeakoulut? Tiedepolitiikka 2/1989. * Lampinen Osmo & Mäkelä Keijo. Laaja vai suppea ammattikorkeakoulu? Korkeakoulutettujen 60%:n tavoiteosuuden analyysi, ammattirakenne-ennakointi. Opetusministeriö, Korkeakoulu- ja tiedepolitiikan osasto, Muistio no 8, 1995. * Lampinen Osmo (toim.), Ammattikorkeakoulut vaihtoehto yliopistolle, Gaudeamus 1995 * Lampinen Osmo & Savola Marita. Ammattikorkeakoulujen syntyvaiheet, Suomessa teoksessa Lampinen O. Ammattikorkeakoulut vaihtoehto yliopistolle, Gaudeamus 1995. * Lampinen Osmo. Higher professiona edeucation in USA. Opetusministeriö 1998. * Lampinen Osmo. Suomen koulutusjärjestelmän kehitys. Gaudeamus 2000. * Lampinen O. Unkarilaiset Itävalta-Unkarin seuraajavaltioissa. Teoksessa Huotari & Vehviläinen ”Unkari, maa, kansa, historia. Jyväskylä 2004. ==Lähteet== Luokka:Suomalaiset yhteiskuntatieteilijät Luokka:Suomalaiset virkamiehet Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1948 syntyneet Luokka:Vuonna 2021 kuolleet
Tomaszów Mazowiecki

Tomaszów Mazowiecki on kaupunki ja oma kuntansa Łódźin voivodikunnassa Puolan keskiosassa. Se on Tomaszówin piirikunnan hallintokeskus. Kaupunki sijaitsee noin 60 kilometriä Łódźista kaakkoon. Vuoden 2019 arvion mukaan Tomaszów Mazowieckissä asui 61 960 asukasta. Kaupunki on tunnettu tekstiiliteollisuudestaan. == Lähteet == ==Aiheesta muualla== Luokka:Łódźin voivodikunnan kaupungit
Presbyteerinen kirkko Irlannissa

Presbyteerinen kirkko Irlannissa (, , ulsterin skotiksi Prisbytairin Kirk in Airlann) on presbyteriaaninen kirkko, joka toimii Irlannissa ja Pohjois- Irlannissa. Sillä on yhteensä 536 seurakuntaa ja noin 225 000 jäsentä. Se on Pohjois-Irlannin suurin protestanttinen kirkkokunta. == Historia == Presbyteerinen kirkko Irlannissa perustettiin vuonna 1840, kun kaksi presbyteerikirkkoa, jolloin Ulsterin synodi ja Secession Synod yhdistyivät. Tämä tapahtui Belfastissa 10. heinäkuuta 1840 ensimmäisessä Presbyteerisen kirkon Irlannissa yleiskokouksessa. Kirkon juuret ovat skottien muuttoliikkeessä Ulsterin 1600-luvun alussa. Kirkon vanhin seurakunta on Antrimin Ballycarryssä sijaitseva vuonna 1613 perustettu seurakunta ja uusin Dublinin kreivikunnan Donabateen vuonna 2010 perustettu seurakunta. == Organisaatio ja jäsenmäärä == Kirkon järjestys on presbyteerinen ja sen kaikilla hallintotasoilla on sekä pastoreita että maallikkoja. Seurakuntatasoa ylempänä ovat alueelliset presbyteeriot (presbytery), joitten yläpuolella puolestaan on yleiskokous General Assembly), joka on kirkon korkein päätöksentekoelin. Sen tehtäviin kuuluu myös valita joka vuosi moderaattori (Moderator), joka edustaa kirkkoa julkisesti ja on tehtävässään vuoden verran. Varsinaisesti kirkon peruskirja, The Code, määrittelee kirkon kuninkaaksi ja pääksi Herran Jeesuksen Kristuksen. Kirkolla on yhteensä 536 seurakuntaa, joissa on yhteensä noin 225 000 jäsentä. Se on Pohjois-Irlannin suurin protestanttinen kirkkokunta. == Teologia == Kirkon teologinen perusta on reformoitu. Se korostaa Jumalan kaikkivaltiutta, Kristuksen kuninkuutta ja Raamatun auktoriteettia. Vuoden 2018 kesäkuussa kirkon yleiskokouksessa Belfastissa kirkko otti voimakkaasti kantaa samaa sukupuolta olevien parisuhteisiin, mikä osaltaan oli reaktiota niin ikään presbyteerisen Skotlannin kirkon päätökseen edistää samaa sukupuolta olevien parien vihkimistä. Presbyteerinen kirkko Irlannissa linjasi, että kirkko kutsuu kaikkia halukkaita jumalanpalveluksiinsa ja pastoraalisen hoivan piiriin, mutta parisuhteessa samaa sukupuolta olevien kanssa elävät henkilöt eivät voi olla kirkon täysimääräisiä jäseniä vaikka kävisivät säännöllisesti sen jumalanpalveluksissa. Myöskään näiden pariskuntien lapsia ei voida kastaa kirkon jäseniksi. Kirkko perusteli päätöstään sillä, että kirkon täysimääräisten jäsenten tulisi tunnustaa uskoaan elämällä Jumalan sanan eli Raamatun opetuksen mukaista elämää, jollaisen elämäntavan kanssa homoseksuaalisuuden harjoittaminen on ristiriidassa. Kirkko haluaa kutsua ihmisiä armoon, mutta ei halua sitä sekoitettavan moraaliseen välinpitämättömyyteen tai Jumalan Sanan vastaiseen käytökseen. == Lähteet == == Aiheesta muualla == *Kirkon kotisivut Luokka:Reformoidut kirkot Luokka:Kristinusko Irlannissa
Szczecin Goleniówin lentoasema

Szczecin-Goleniówin lentoasema on Puolan Szczecinissa sijaitseva kansainvälinen lentoasema. Se on nimetty Puolan puolalaisen ammattiliiton, Solidaarisuuden mukaan. Lentoaseman suurimpia käyttäjiä ovat halpalentöyhtiöt, kuten Ryanair ja Wizz Air. Lentoasemalta on bussi- ja junayhteydet sekä Szczecinin että Goleniówin keskustaan. == Aiheesta muualla == ==Lähteet== Luokka:Puolan lentoasemat Luokka:Szczecin
Euroopan yhdentyminen

Euroopan yhdentyminen, myös Euroopan integraatio, tarkoittaa yhdentymisprosessia, jossa kansallisvaltiot yhdistävät voimansa ja luovuttavat osan toimivallastaan Euroopan unionin toimielimille. Historiallisesti yhdentymisen lasketaan saaneen alkunsa Euroopan hiili- ja teräsyhteisön perustamisesta 18. huhtikuuta 1951. Integraation syvenemisellä tarkoitetaan Euroopan unionin toimivallan laajentumista ja päätöksenteon ylikansallistumista, sen siirtymistä unionin toimielimille. Euroopan yhdentyminen on syventynyt sitä mukaa kuin jäsenmailta perussopimusten nojalla alkuperäisille yhteisöille ja myöhemmälle Euroopan unionille siirretty toimivalta on kasvanut. Toimielinjärjestelmän kehittyminen ja unionin politiikka-alojen laajentuminen ovat osaltaan tiivistäneet Euroopan unionia. Historiallisina prosesseina integraation syveneminen ja Euroopan unionin laajentuminen on usein nähty rinnakkaisiksi. Merkittävinä askelina integraatio-prosessissa voidaan pitää Euroopan hiili- ja teräsyhteisön perustamisen lisäksi Euroopan atomienergiayhteisön ja Euroopan talousyhteisön perustamista Rooman sopimuksella 25. maaliskuuta 1957. Luxemburgissa ja Haagissa 17. ja 28. helmikuuta 1986 solmittu Euroopan yhtenäisasiakirja sekä 7. helmikuuta 1992 solmittu Maastrichtin sopimus syvensivät integraatiota. Maastrichtin sopimus kasvatti huomattavasti unionin toimivaltaa suhteessa sen jäsenvaltioihin. Integraation syvenemisestä on keskusteltu esimerkiksi vuoden 2004 laajentumisen yhteydessä. Myös Euroopan talouskriisin yhteydessä on puhuttu integraation syventämisestä keinona ehkäistä tulevia kriisejä. == Määritelmä == Euroopan yhdentyminen on valtioiden kokonainen tai osittainen teollinen, asiainhoidollinen, laillinen, taloudellinen, sosiaalinen ja kulttuurillinen yhdentymisprosessi. Euroopan yhdentymistä on pääasiassa tapahtunut Euroopan unionin ja sen politiikan kautta. Yksi ensimmäisiä tämän ajatuksen esittäjistä oli Richard von Coudenhove-Kalergi. ==Katso myös== * Euroopan yhdysvallat * Euroopan vapaakauppajärjestö (EFTA) * Euroopan talousyhteisö (EEC) * Euroopan talous- ja rahaliitto (EMU) * Euroalue, Euroopan keskuspankki (EKP) * Euroopan talousalue (ETA) ==Lähteet== * Ben Rosamond, Theories of European Integration, Palgrave Macmillan, 2000, s. 21–22. === Viitteet === Luokka:Euroopan unioni
Vaarojen mies

Vaarojen mies (Danger Man, Yhdysvalloissa Destination Danger) on brittiläinen televisiosarja, jota tuotettiin vuosina 1960–1962 (jaksojen pituus n. 25 min) ja uudelleen 1964–1968 (jaksojen pituus n. 50 min). Sarjan päähahmoa, salaista agenttia John Drakea näyttelee Patrick McGoohan. Suomessa sarjaa alkoi näyttää Tesvisio syyskuun alussa 1961. Ohjelmatiedoissa sarjaa kuvattiin näin: ”Kansainvälisen juonittelun ja suurrikollisten vaiheilla liikkuu vaarojen mies – John Drake, jonka henki on panoksena taistelussa oikeuden puolesta”. ==Lähteet== Luokka:1960-luvun televisiosarjat Luokka:Brittiläiset televisiosarjat Luokka:ITV:n televisio-ohjelmat
USS Ringgold (DD-500)

USS Ringgold (runkonumero DD-500) oli Yhdysvaltain laivaston vuonna 1942 vesillelaskettu Fletcher-luokan hävittäjä toisessa maailmansodassa. == Valmistus == Alus tilattiin Federal Shipbuilding and Dry Dock Companyltä Kearnystä New Jerseystä, missä köli laskettiin 25. kesäkuuta 1942. Se laskettiin vesille viisi kuukautta myöhemmin 11. marraskuuta kumminaan rouva Arunah Sheperdson Abell ja otettiin palvelukseen vielä samana vuonna 30. joulukuuta ensimmäisenä päällikkönään Thomas F. Conley.DANFS - USS RinggoldWhitley, M. J. s. 280 == Palvelus == Alus poistettiin palveluksesta 23. maaliskuuta 1946 ja sijoitettiin Atlantin reservilaivastoon Charlestoniin Etelä-Carolinaan, missä se oli vuoteen 1959. Alus päätettiin luovuttaa Saksan liittotasavallalle osana avustusohjelmaa. Alus modernisoitiin ja varustettiin Charlestonin laivastontelakalla. == Zerstörer 2 (D171) == Virallisesti alus luovutettiin 14. heinäkuuta 1959 Saksan liittotasavallan laivastolle, joka otti aluksen palvelukseen nimellä Zerstörer 2. Alus palveli laivastossa, kunnes se luovutettiin varaosiksi Kreikalle syyskuussa 1981. ==Lähteet== * === Viitteet === Luokka:Fletcher-luokan hävittäjät‎ Luokka:Yhdysvaltalaiset toisen maailmansodan hävittäjät
Meillä Kotona

Meillä Kotona on A-lehtien omistama verkkosivu, jonka pääaiheena on koti ja kodinhoito. Verkkosivulla on vinkkejä sisustukseen, ruoanlaittoon, remontointiin, rakentamiseen ja puutarhanhoitoon. Verkkosivustolle kirjoitetaan myös blogeja. == Lähteet == == Aiheesta muualla == * https://www.meillakotona.fi/ (viralliset nettisivut) Luokka:Suomalaiset verkkosivustot Luokka:Suomalaiset lehdet
Goleniów

Goleniów [ɡɔˈlɛɲuf] () on kaupunki Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 22 216. Goleniów sijaitsee noin 35 kilometriä koilliseen Szczecinistä. ==Liikenne== Kaupunki sijaitsee kansallisella tiellä DK 3 Tšekin rajalta Świnoujścieen. Se on osa kansainvälistä E28-tietä. Goleniówin rautatieasema sijaitsee Szczecin - Świnoujścien reitillä, ja sitä palvelevat alueelliset junat ja satunnaiset kaukoliikenteen junat. Szczecinin lentokenttä sijaitsee 7 kilometrin päässä kaupungista. == Valokuvia == File:KosciolSwKatarzynyWGoleniowie02.jpg|Pyhän Katariinan kirkko File:Brama Wolińska.jpg|Wolin-portti File:Spichlerz (spichrz) w Goleniowie.jpg|Vanha aitta File:Goleniow szkola kolb9231.JPG|Peruskoulu File:Goleniów,_Poland_- _panoramio_(2).jpg|Keskiaikainen puolustus ==Ystävyyskaupungit== * Bergen auf Rügen, Saksa * Greifswald, Saksa * Guryevsk, Venäjä * Opmeer, Alankomaat * Pyrzyce, Puola * Svedala, Ruotsi ==Lähteet== ==Aiheesta muualla== Luokka:Länsi-Pommerin voivodikunnan kaupungit
Kettu (Kajaani)

Kettu on Kajaanin kaupunginosa, joka sijaitsee noin 2,5 kilometriä Kajaanin keskustasta. Ketussa sijaitsee kauppa sekä päiväkoti. == Lähteet == Luokka:Kajaanin kaupunginosat
Patricio

Patricio on miehen etunimi. Suomessa nimi Patricio on vuoden 2019 loppuun mennessä annettu alle 65 miehelle. == Etymologia == Nimi Patricio tulee roomalaisesta nimestä Patricius, joka on latinaa ja tarkoittaa aatelismiestä. Rooman valtakunnan alkuaikoina patriisit muodostivat erioikeuksia nauttineen säädyn. == Tunnettuja Patricioita == *Patricio Infante Alfonso (s. 1929), chileläinen pappi *Patricio Hacbang Alo (1939–2021), filippiiniläinen roomalaiskatolinen piispa *Patricio Arabolaza (1893–1935), espanjalainen jalkapalloilija *Patricio Aylwin (1918–2016), chileläinen poliitikko *Patricio Gabarrón Gil, Patric (s. 1993), espanjalainen jalkapalloilija *Patricio Guzmán (s. 1941), chileläinen elokuvaohjaaja == Lähteet == == Aiheesta muualla == Luokka:Etunimet
Kättö (Kajaani)

Kättö on Kajaanin kaupunginosa, joka sijaitsee noin kolme kilometriä Kajaanin keskustasta koilliseen. Se kuuluu laajempaan Kuurnan alueeseen. Kättöä rajaa pohjoisessa Heinisuontie, idässä Kätönkuja, etelässä Korpikuja ja lännessä Linnantaustie. Vuoden 2014 lopussa Kätössä oli 985 asukasta. == Lähteet == Luokka:Kajaanin kaupunginosat
Starogard Gdański

Starogard Gdański () on kaupunki Pommerin voivodikunnassa Pohjois-Puolassa. Kaupungin asukasluku oli 48 136 vuonna 2015.. Se sijaitsee noin 55 kilometriä etelään Gdańskin kaupungista. ==Valokuvia== File:Starogard_Gdański_- _Rynek_(Market_Square).jpg|Kauppatori File:Starogard_ratusz.jpg|Kaupungintalo File:Starogard_Gdanski_kosciol_farny.jpg|Pyhän Matteus kirkko File:Szpital_dla_Nerwowo_i_Psychicznie_Chorych_w_Starogardzie_Gdańskim.JPG|Psykiatrinen sairaala File:Starogard_Dworzec_2.JPG|Rautatieasema == Ystävyyskaupungit == * Foshan, Kiina * Oschatz, Saksa * Limerick, Irlanti == Lähteet == ==Aiheesta muualla== Luokka:Pommerin voivodikunnan kaupungit
Komiaho

Komiaho on Kajaanin kaupunginosa, joka sijaitsee noin kolme kilometriä Kajaanin keskustasta koilliseen. Komiaho rajautuu pohjoisessa Heiniahontiehen, idässä Puutavarantiehen, etelässä Kainuun ammattiopistoon ja lännessä metsäalueeseen. Vuoden 2014 lopussa Komiaholla oli 486 asukasta. Komiaholla sijaitsee leikkipuisto ja Teboil. == Lähteet == Luokka:Kajaanin kaupunginosat
Pietarin rahapaja

Pietarin rahapaja () on osa Goznakia, Venäjän valtion omistamaa käyttö- ja juhlakolikoita valmistavaa yritystä. Sen perusti 12. joulukuuta 1724 Pietari Suuri. Rahapaja on Pietarin ensimmäisiä teollisuuslaitoksia ja kulttuuriperintökohde. Rahapajassa on lyöty kolikkoja sekä painettu seteleitä. Kolikoita on tehty tilauksesta myös ulkomaille. == Lähteet == * http://spmd.goznak.ru/ == Aiheesta muualla == Luokka:Rahapajat Luokka:Pietarin rakennukset ja rakennelmat
Rumia

Rumia (, ) on kaupunki Pommerin voivodikunnassa Pohjois-Puolassa. Kaupungin asukasluku oli 48 632 vuonna 2015.. Kaupungilla on hyvät liikenneyhteydet Gdyniaan ja Gdańskiin sekä valta- että rautateitse. Rumia sijaitsee noin 10 kilometriä luoteeseen Gdynian kaupungista. ==Ystävyyskaupungit== * Hultsfred, Ruotsi * Le Creusot, Ranska == Lähteet == ==Aiheesta muualla== Luokka:Pommerin voivodikunnan kaupungit
Juhani Salovaara

Juhani Salovaara (s. 1943) on suomalainen teollinen muotoilija ja muotoilun professori. Hän sai vuonna 2016 Kaj Franck -palkinnon. Valmistuttuaan Taideteollisesta oppilaitoksesta 1967 Salovaara työskenteli Philipsillä Alankomaissa. Vuonna 1973 hän oli yksi Ergonomiadesign-muotoilutoimiston perustajista. Suomen suurimmaksi kasvanut yritys fuusioitui vuonna 1989 Destemin kanssa ED-Designiksi. Kaj Franck -palkinnon perusteluissa Salovaaran sanottiin soveltaneen työssään ihmisiin ja tilanteisiin eläytyvää tutkimustapaa ja ottanut tuotteiden käyttäjät mukaan suunnitteluprosessiin. Taideteollisessa korkeakoulussa ja Aalto-yliopistossa hän oli perustamassa International Design Business Management -ohjelmaa (IDBM), jossa kehitettiin muotoilun tulevan kehityksen suuntaa: käyttäjälähtöinen suunnittelu, strateginen muotoilu ja älykkäiden ja tietotekniikkaa sisältävien tuotteiden mukanaan tuoma kysymyksenasettelu korostuivat. Salovaaraa kiitettiin myös ympäristöseikkojen huomioon ottamisesta suunnittelutyössä. Salovaaran muotoiluasiakkaita ovat olleet muun muassa Metos, Nokia Telecommunications, Opa, Puustelli, Stala ja Tunturi. Vuonna 2003 Salovaara palkittiin Vuoden teollisena muotoilijana, ja vuonna 2016 hän sai Design Forum Finlandin jakaman Kaj Franck -muotoilupalkinnon. ==Lähteet== Luokka:Suomalaiset muotoilijat Luokka:Suomalaiset professorit Luokka:Aalto-yliopiston professorit Luokka:Vuonna 1943 syntyneet Luokka:Elävät henkilöt
Wejherowo

Wejherowo (, ) on kaupunki Pommerin voivodikunnassa Pohjois-Puolassa. Kaupungin asukasluku oli 49 927 vuonna 2015. Wejherowolla on hyvä rautatieyhteys Gdańskiin ja Gdyniaan. Wejherowo sijaitsee noin 25 kilometriä luoteeseen Gdynian kaupungista. ==Valokuvia== File:Wejherowo_palac_2.jpg|Przebendowski palatsi File:Budynek_dawnego_szpitalika_w_Wejherowie.jpg|Vanha sairaala File:Wejherowosobieskiego.JPG|Jana Sobieskiego katu File:638365_Wejherowo_kościół_Św._Trójcy_03.jpg|Pyhän Kolminaisuuden kirkko, 1754-1755 File:Dworzec_PKP_w_Wejherowie.jpg|Rautatieasema ==Ystävyyskaupungit== * Ivano-Frankivsk, Ukraina * Pastavy, Valko-Venäjä * Rouen, Ranska * Švenčionys, Liettua * Trutnov, Tšekki * Tyresö, Ruotsi == Lähteet == ==Aiheesta muualla== Luokka:Pommerin voivodikunnan kaupungit
Matinkartanonsilta

Matinkartanonsilta on Matinkylässä Matinkartanontien ja kiertoliittymän ylittävä kevyen liikenteen silta. Sillan pituus on 162,5 metriä ja hyötyleveys 4,0 metriä. Vilkasliikenteisen risteysalueen ylittävän sillan käyttäjiä ovat muun muassa Mattlidenin koulukeskuksen oppilaat sekä läheisen urheilupuiston käyttäjät. Silta rakennettiin alueen laajemman rakennushankkeen yhteydessä, vaikka se ei kuulunut alkuperäiseen suunnitelmaan. Espoon kaupunki kuitenkin päätti sillan rakennuttamisesta liikenneturvallisuuden parantamiseksi. Rakennustyöt aloitettiin kesällä 2017 ja silta avattiin liikenteelle alkukesästä 2018. Silta on tyypiltään betoninen jännitetty jatkuva palkkisilta. Sen on pääsuunnittelijana on toiminut A-Insinöörit Oy, arkkitehtisuunnittelijana Aihio Arkkitehdit ja urakoitsijana GRK Infra Oy. Silta valittiin Suomessa Vuoden sillaksi 2019. Matinkartanonsilta Espoo 2019-8-15.png|Matinkartanonsilta Haukilahden suunnasta Matinkartanonsilta Espoo 160619.jpg|Tukipilari Matinkartanonsilta Matinkylä 230818.jpg|Näkymä sillalta koilliseen == Lähteet == Luokka:Espoon sillat Luokka:Palkkisillat Luokka:Suomen tieliikennesillat Luokka:Matinkylä
Polycirrus perplexus

Polycirrus perplexus on töyhtömatojen heimoon kuuluva monisukasmatolaji. Sitä tavataan merivedessä. == Lähteet == == Aiheesta muualla == * Kuva lajista Luokka:Monisukasmadot
Lokasenna

Lokasenna (Lokin riita) on yksi Runo-Eddan runoista. Runo kertoo Lokin ja jumalten välisestä riidasta Ægirin salissa. Se on kirjoitettu ljóðaháttr- runomitalla. Loki syyttää jumalia muun muassa seksuaalisesta säädyttömyydestä, seiðrin (taikuuden) harjoittamisesta ja puolueellisuudesta. Riita on osa tapahtumasarjaa, joka lopulta johtaa Völuspá-runossa kuvailtuun ragnarökiin. Lokasennassa ei suoraan sanota, että Loki vangitaan Baldrin tappamisesta. Näin todetaan kuitenkin Proosa-Eddassa. == Kirjallisuus == *Tynni, Aale (kään.): Eddan jumalrunot. Viides Askel, 2016. 1. painos 1982. ISBN 978-952-68446-1-9. *Sturluson, Snorri: The Prose Edda. Kääntänyt Jesse L. Byock. Penguin Books, 2005. ISBN 978-0-140-44755-2. Luokka:Skandinaavinen mytologia Luokka:Muinaispohjoismainen kirjallisuus
Jeremy Arden

Jeremy Arden (s. 24. helmikuuta 1964 Lontoo) on brittiläinen säveltäjä. Hänen tuotantonsa koostuu suurimmilta osin näyttämö- ja kamarimusiikkiteoksista. Hän suoritti kandidaatin tutkinnon City University Londonissa vuosina 1984–87 ja opiskeli siellä sitten säveltämistä (1988–1996), kunnes sai filosofian tohtorin arvon. Hän suoritti sävellysopintoja myös Guildhall School of Music and Dramassa (1987–88).The Living Composers Project: Jeremy Arden Ardenin teoksia on esitetty hänen kotimaansa ohella Belgiassa, Saksassa, Italiassa, Japanissa, Alankomaissa, Puolassa, Yhdysvalloissa ja Venezuelassa. Ardenilta ovat tilanneet teoksia muiden muassa BBC Radio 3, Complicite-teatteri-yhtiö, Rosalie Coopman, Loré Lixenberg, London Brass Ensemble, Alonzo Mendoza, Schrek Ensemble ja Sonic Arts Network. Hän on työskennellyt välillä kapellimestarina ja kirjoittanut Schillinger-systeemistä. Ardenin teosten joukossa ovat oopperat Victory Over the Sun ja Columbia.Edition HH: Jeremy Arden Arden luennoi Morley Collegessa vuosina 1992–2003 sekä opetti säveltämistä ja studiosäveltämistä Royal College of Musicissa 1993–2000. Vuonna 2003 hän aloitti opettamisen Hertfordshiren yliopistossa, jossa hän perusti etäoppimiskoulun The Schillinger School of Music vuonna 2005. Hän on osallistunut lapsille suunnattuihin pedagogisiin hankkeisiin. == Lähteet == Luokka:Brittiläiset säveltäjät Luokka:Oopperasäveltäjät Luokka:Brittiläiset kapellimestarit Luokka:Musiikkipedagogit Luokka:Vuonna 1964 syntyneet Luokka:Elävät henkilöt
Jamaikanbegonia

Jamaikanbegonia (Begonia minor) on begoniakasvien (Begoniaceae) heimoon kuuluva kasvilaji. Nikolaus Joseph von Jacquin kuvasi lajin tieteelle vuonna 1787. Jamaikanbegonian kukat ovat väriltään valkoisia. Se kasvaa noin 25–40 senttimetrin korkuiseksi. == Lähteet == Luokka:Begoniat
Szczecinek

Szczecinek (, ; ) on kaupunki Szczecinekin piirikunnassa Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 40 043. Szczecinek sijaitsee noin 170 kilometriä itään voivodikunnan pääkaupungista Szczecinistä. Szczecinek on tärkeä rautatien risteys, joka sijaitsee Poznańin - Kołobrzegin päälinjan varrella. Kaupungista kulkevat rautatiet myös Chojnicelle ja Słupskiin. ==Valokuvia== File:Zamek_Książąt_Pomorskich_w_Szczecinku.JPG|Szczecinek linna File:Pomnik_Józefa_Piłsudskiego_w_Szczecinku.JPG|Piłsudski patsas File:Gryf_szczecinecki.jpg|Aarnikotka File:42-Szczecinek- ratusz(pischmak).jpg|Kaupungintalo File:Szczecinek_Railway_Station_aerial.jpeg|Rautatieasema ==Ystävyyskaupungit== * Bergen op Zoom, Alankomaat * Noyelles-sous-Lens, Ranska * Neustrelitz, Saksa * Söderhamn, Ruotsi ==Lähteet== ==Aiheesta muualla== Luokka:Länsi-Pommerin voivodikunnan kaupungit
Panamanvuoriorava

Panamanvuoriorava (Syntheosciurus brochus) on oravien (Sciuridae) heimoon kuuluva jyrsijälaji. Kanadalainen eläintieteilijä Outram Bangs kuvasi lajin tieteelle vuonna 1902. Panamanvuoriorava on sukunsa Syntheosciurus ainoa laji. Sitä tavataan Costa Ricassa sekä Panamassa, jossa se elää 1900-2600 metrin korkeudessa. == Lähteet == Luokka:Oravat
Talca

Talca on kaupunki Chilessä, noin 255 km Santiagosta etelään, ja on sekä Talcan maakunnan että Maulen alueen (Chilen 7. alueen) pääkaupunki. Vuoden 2012 väestönlaskennassa kaupungin väkiluku oli 201 142. Talca on tärkeä taloudellinen keskus, siellä harjoitetaan mm. viljelyä (vehnä), tuotantotoimintaa sekä viininvalmistusta. Kaupungissa on useita yliopistoja, muun muassa Talcan yliopisto () ja Maulen katolinen yliopisto (). Talcan katolisella kirkolla on merkittävä rooli Chilen historiassa. Talcan asukkailla on sanonta Talca, Pariisi & Lontoo, joka sai alkunsa hattukaupasta, jolla oli nauha, jossa kerrottiin, että kaupalla oli haaramyymälät Pariisissa ja Lontoossa. Kaupan omistaja oli ranskalainen maahanmuuttaja nimeltään Jean- Pierre Lagard. == Lähteet == == Aiheesta muualla == Luokka:Chilen kaupungit
Szczecinekin piirikunta

Szczecinekin piirikunta () on piirikunta Länsi-Pommerin voivodikunnassa Puolan luoteisosassa. Piirikunnan keskuskaupunki on Szczecinek, jossa asui vuoden 2019 arvion mukaan 40 043 asukasta. Yhteensä koko piirikunnassa asui 77 630 asukasta vuonna 2019. Szczecinekissa rekisteröityjen ajoneuvojen rekisterikilven kirjaintunnus on ZSZ. == Lähteet == Luokka:Länsi-Pommerin piirikunnat
Norrköpingin valtiopäivät

Norrköpingin valtiopäivät (ruots. riksdag tai riksdagen) oli Ruotsin parlamentin istuntokausi, joka avattiin Norrköpingissä 15. maaliskuuta ja päättyivät kolmen kuukauden istuntokauden jälkeen 15. kesäkuuta 1800 (92 päivää). Norrköping sijaitsee Keski-Ruotsissa Itä-Götanmaan läänissä ja Itä- Götanmaan historiallisessa maakunnassa. == Historia == Norrköpingin valtiopäivät olivat 21-vuotiaan Kustaa IV Aadolfin ensimmäiset ja ainoiksi jääneet valtiopäivät. Niiden yhteydessä kuninkaan ja kuningattaren kruunaus vahvistettiin Norrköpingin kirkossa 3. huhtikuuta. Valtiopäiviä vietettiin epävakauden aikana. Kaupungissa ihmiset kerääntyivät yhteen osoittamaan mieltään ja aiheuttamaan paikallisia mellakoita. Rauhattomuutta aiheuttivat muiden muassa maan nopea inflaation kasvu sekä valtion laivaston tavarankuljetuksiin kohdistuneet ryöstelyt ja tuhoisa toiminta. Valtiopäivät kuitenkin suojeltiin sotilaiden rauhoitettua mellakointia kaupungissa. Norrköpingiin kokoon kutsuttiin saapuvaksi kaikkien Ruotsi-Suomen läänien säätyjen valtiopäiväedustajat. Kuningas joutui kutsumaan valtiopäivät kokoon valtion huonon taloustilanteen takia. Valtiopäivien aikana ihmiset menivät kaupunkiin ja hyödynsivät tapahtumaa myymällä tavaroita ja ruokaa. Tukholma perusti uusia majataloja ja siellä soitettiin teatteriesityksiä, oopperalaulaja sekä konsertteja ja Eggesissä "The King's Harmonie Musique ". Väkevien alkoholijuomien kieltämisen vuoksi alkoholijuomia kuljetettiin Ruotsin kruunun varastosta Gripsholmin linnasta. Piispa Munck L. piti parlamenttivaalien aikana saarnoja Pyhän Olavin kirkossa, myös itse Kuningas puhui tilaisuuksissa. Valtiopäivien (Riksdagin) aikana kolme osastoa olivat yhdistyneet ja olivat hallitukselle ystävällisiä, mutta Hedvigin kirkkoon koottu aatelisto vastusti kuningasta ja hänen ehdotuksiaan, useat vastustivatkin mm. rahoitussuunnitelmien veronkorotuksia ja vaadittiin että kuningas joutuisi tulevaisuudessa kutsumaan parlamentin koolle hyväksymään esittämiänsä päätöksiään. Talonpokien edustajana toiminut Maamarsalkka manipuloi tilaisuudessa protokollasäädöksiä, tuolloin oli lähellä että mellakat olivat puhjenneet kirkossa. == Puhemiehet == Gustaf IV Adolf valitsi seuraavat neljän maakuntaparlamentin muodostavat säätyjen puhemiehet * Ritarikunta ja aatelisto - marsalkka Magnus Fredrik Brahe * Ylipappi - arkkipiispa Uno von Troil * Porvari - Tukholman pormestari Carl Ullner * Talonpoika Olof Larsson Södermanlandista == Katso myös == * Ruotsin säätyvaltiopäivät * Valtiopäivämies == Lähteet == * * Kaisa Kyläkoski (25.1.2015) Kaksi valtiopäivämiestä vuodelta 1800 (blogspot.com) * Finländare närvarande vid riksdagen i Norrköping 1800 (rotter.se) * * * * När kungaparet kröntes i Norrköping (norrkopingshistoria.se) === Viitteet === Luokka:Ruotsin säätyvaltiopäivät Luokka:1800
Parachela maculicauda

Parachela maculicauda on aasiankarppien heimoon (Xenocyprididae) heimoon kuuluva pienikokoinen kaakkoisaasialainen makean veden särkikalalaji. Kala on tyypillisesti kolmen ja enintään kuuden senttimetrin mittainen. == Lähteet == == Aiheesta muualla == * Levinneisyyskartta FishBasessa Luokka:Aasiankarpit
Lutjanus gibbus

Lutjanus gibbus on napsijoiden (Lutjinidae) heimoon kuuluva kalalaji. Sitä tavataan Indopasifisella merialueella. L. gibbus kasvaa tavallisesti noin 45 senttimetrin mittaiseksi. Se elää 1–150 metrin syvyydessä. == Lähteet == Luokka:Välskärikalat
Juovanapsija

Juovanapsija (Lutjanus synagris) on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. L. synagris kasvaa tavallisesti noin 25 senttimetrin mittaiseksi. Se elää 21–70 metrin syvyydessä. == Lähteet == Luokka:Percoidei
Lutjanus buccanella

Lutjanus buccanella on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. L. buccanella kasvaa tavallisesti noin 50 senttimetrin mittaiseksi. Se elää 80–150 metrin syvyydessä. == Lähteet == Luokka:Välskärikalat
Wyatt Oleff

Wyatt Jess Oleff (s. 13. heinäkuuta 2003, Chicago, Illinois) on yhdysvaltalainen näyttelijä. Oleff on parhaiten tunnettu Stanley Urisin roolista elokuvasta Se (2017). Oleff on myös näytellyt elokuvissa Guardians of the Galaxy (2014) ja Guardians of the Galaxy Vol. 2 (2017), sekä televisiosarjassa I Am Not Okay with This (2020). == Nuoruus == Oleff syntyi juutalaiseen perheeseen 13. heinäkuuta 2003 Chicagossa, missä hän asui ensimmäiset seitsemän vuotta. Oleffin ollessa seitsemän vuotta vanha hänen perheensä muutti Los Angelesiin, missä hän aloitti näyttelemisen. Oleffin ensimmäinen rooli oli Coldwell Bankerin mainoksessa. == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2014 Someone Marry Barry J.T, Son Guardians of the Galaxy nuori Peter Quill 2015 Crafty: (Or the Unexpected Virtue of the Girl in Charge of Snacks) Rocco lyhytelokuva 2017 Guardians of the Galaxy Vol. 2 nuori Peter Quill Se Stanley Uris 2019 Se: Toinen luku nuori Stanley Uris The Weight of Perfection Walker lyhytelokuva Oh, Sorry Sam Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2012 Animal Practice nuori George 1 jakso 2013 Middle Age Rage Oliver Bobeck televisioelokuva Suburgatory Kevuel 1 jakso Shake It Up Byron / lapsi Once Upon a Time nuori Tittelintuure 2014 Scorpion Owen 2015 The History of Us nuori Andrew televisioelokuva 2019 I Am Not Okay with This Stanley Barber == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 2003 syntyneet Luokka:Elävät henkilöt
Wałcz

Wałcz () on kaupunki Länsi-Pommerin voivodikunnassa Puolassa. Kaupungin asukasluku oli 25 801 ihmistä (2016). Wałcz on 25 kilometrin päässä Piłasta ja voivodikunnan pääkaupunki Szczecinistä se on noin 140 kilometriä kaakkoon. ==Valokuvia== File:Walcz_kosciol_sw_Mikolaja_(1).jpg|Pyhän Nikolauksen kirkko File:Walcz,_Poland_-_panoramio.jpg|Postitoimisto File:Gimnazjum_widziane_od_strony_boiska.jpg|Lukio File:Wałcz,_szpital_miejski.jpg|Entinen sairaala File:Budyne_dworca_w_Wałczu.jpg|Rautatieasema ==Ystävyyskaupungit== * Åstorp, Ruotsi * Bad Essen, Saksa * Demmin, Saksa * Kyritz, Saksa * Werne, Saksa ==Lähteet== ==Aiheesta muualla== Luokka:Länsi-Pommerin voivodikunnan kaupungit
José Napoleón Duarte

José Napoleón Duarte Fuentes (23. marraskuuta 1925 – 23. helmikuuta 1990) oli elsalvadorilainen poliitikko ja El Salvadorin presidentti 1. kesäkuuta 1984 – 1. kesäkuuta 1989. Hän oli San Salvadorin pormestari ennen pyrkimistään presidentiksi vuonna 1972. Tuolloin hän hävisi, mutta vaaleja pidetään yleisesti vilpillisinä. == Lähteet == Luokka:El Salvadorin presidentit Luokka:Vuonna 1925 syntyneet Luokka:Vuonna 1990 kuolleet
Padraig

Padraig on miehen etunimi. Suomessa nimi Padraig on kesäkuun 2019 loppuun mennessä annettu alle 24 miehelle. Nimi esiintyy myös muodossa Pádraig, joka on Suomessa annettu alle 5 miehelle. == Tunnettuja Padraigeja == * Pádraig Harrington, irlantilainen golfaaja == Lähteet == Luokka:Etunimet
Ralph Abernathy

Ralph David Abernathy Sr. (11. maaliskuuta 1926 – 17. huhtikuuta 1990) oli yhdysvaltalainen ihmisoikeustaistelija. Hän oli Martin Luther Kingin läheinen ystävä ja neuvonantaja. Luokka:Yhdysvaltalaiset ihmisoikeusaktivistit Luokka:Afroamerikkalaiset Luokka:Vuonna 1926 syntyneet Luokka:Vuonna 1990 kuolleet
Jill Ireland

thumb|right|250px|Jill Ireland vuonna 1966. Jill Dorothy Ireland (24. huhtikuuta 1936 Lontoo – 18. toukokuuta 1990 Malibu, Kalifornia) oli englantilainen näyttelijä ja laulaja. Hänet tunnetaan parhaiten yhteistyöstään toisen aviomiehensä Charles Bronsonin kanssa. He esiintyivät yhdessä viidessätoista elokuvassa. ==Lähteet== Luokka:Englantilaiset näyttelijät Luokka:Englantilaiset laulajat Luokka:Vuonna 1936 syntyneet Luokka:Vuonna 1990 kuolleet
Cajunmusiikki

Cajunmusiikki on Yhdysvaltain eteläosien ranskalaisperäisten siirtolaisten cajunien kansanmusiikkia, jota esitetään yhä Louisianassa, Texasissa, Oklahomassa ja Mississippissä. Cajun on pääasiassa tanssimusiikkia, ja käytetyimmät rytmit ovat valssi, one-step ja two-step. Cajunin perussoittimia ovat jo 1920-luvulta lähtien olleet harmonikka, viulu, lusikat ja triangeli. Merkittävimpiä cajunmuusikoita ovat olleet esimerkiksi Jay Miller, Nathan Abshire, Jimmy C. Newman ja Doug Kershaw. Cajunmusiikilla on ollut merkittävä vaikutus cowboy-musiikin, western swingin ja zydecon syntyyn. ==Lähteet== Luokka:Yhdysvaltain musiikki
Scandinavia and the World

Scandinavia and the World joka tunnetaan myös nimellä SatW (englantia, Skandinavia ja maailma) on tanskalainen englanninkielinen internetsarja jonka on kirjoittanut Humon, naispuolinen sarjatuottaja Tanskasta. Sen tarkoituksena on ajaa erilaisia stereotypioita, erityisesti pohjoismaisia. Kukin maa tai joissakin tapauksissa alue edustaa naispuolista ja miespuolista henkilöä (sisaruksia), jotka ovat yleensä aina pukeutuneet alueensa lippuun. Luokka:Internet-ilmiöt Luokka:Verkkosarjakuvat
Kyoto Animationin tuhopoltto

Kyoto Animationin tuhopoltto oli Japanin Kiotossa 18. heinäkuuta 2019 tapahtunut joukkosurma. 41-vuotias Shinji Aoba tunkeutui Kyoto Animation -animetuotantoyhtiön studioille noin kello 10.30, levitti bensiiniä rakennukseen, huusi ”kuolkaa!” ja sytytti aineen palamaan. Tekijän kerrotaan paenneen paikalta juoksemalla, mutta hän lyyhistyi pian maahan, jolloin poliisi otti hänet kiinni. Palossa loukkaantui kymmeniä ihmisiä, joista 35 kuoli. Tekijä loukkaantui hyökkäyksessä itsekin, ja hänet toimitettiin sairaalahoitoon. Teon motiiviksi epäillään kostoa. Mielenterveysongelmista kärsinyt ja ennenkin rikoksesta tuomittu tekijä väitti studion plagioineen hänen töitään. Tapaus on vakavin Japanissa tapahtunut joukkosurma toisen maailmansodan jälkeen. Shinji Aoba tuomittiin kuolemaan tuhopolton johdosta. Tuomion mukaan syytetty ei kärsinyt mielenterveyden ongelmasta rikoksen aikaan. == Lähteet == Luokka:Rikokset Japanissa Luokka:Joukkosurmat Luokka:Tuhopoltot Luokka:Rakennuspalot Luokka:Kioton historia Luokka:Vuoden 2019 rikokset Luokka:2010-luvun tulipalot
Kettu (täsmennyssivu)

Kettu tarkoittaa seuraavia asioita: * kettu eli punakettu, koiraeläin * ketut, koiraeläinten suku * Kettu, tähdistö * Kettu, saksalainen rikossarja * Kettu, Kajaanin kaupunginosa *Ketunleipä katso Käenkaali * sukunimenä: ** Jussi Kettu (oik. Juha Kosonen), laulaja-lauluntekijä ** Katja Kettu, kirjailija
Vesa Paavola

Vesa Paavola (s. 1947) on suomalainen tietokirjailija ja kolumnisti, joka on käsitellyt erityisesti työelämän ilmiöitä semioottisesta ja usein humoristisesta näkökulmasta. Paavolan teoksia ovat yhdessä Henri Bromsin kanssa kirjoitettu Tarokkijohtaminen, organisaatioiden ikuinen käsikirja (1991), Ryhtyisinkö sankariksi (2001), Työelämän ikuiset myytit (2010) ja Olut byrokraatin hampaissa, työelämän kielikuvat (2018) Helmet-tietokanta. Hän toimi vuosia Mikro PC- ja Talouselämä-lehtien säännöllisenä avustajana. Koulutukseltaan Paavola on valtiotieteen maisteri. Hän on tehnyt työuransa Helsingin kaupungin palveluksessa, viimeksi organisaatiopäällikkönä vuosina 1994–2011. Hänen isänsä oli toimittaja, kansanedustaja E. J. PaavolaKuka kukin on 1966, henkilötietoja nykypolven suomalaisista. Helsinki: Otava, 1966. ==Lähteet== Luokka:Suomalaiset tietokirjailijat Luokka:Suomalaiset kolumnistit Luokka:Vuonna 1947 syntyneet Luokka:Elävät henkilöt
USS Wadsworth (DD-516)

USS Wadsworth (runkonumero DD-515) oli Yhdysvaltain laivaston vuonna 1942 vesillelaskettu Fletcher-luokan hävittäjä toisessa maailmansodassa. == Valmistus == Alus tilattiin Bath Iron Worksiltä Bathista Mainesta, missä köli laskettiin 18. elokuuta 1942. Se laskettiin vesille viisi kuukautta myöhemmin 10. tammikuuta 1943 kumminaan rouva Rebecca Wadsworth Peacher ja otettiin palvelukseen vielä samana vuonna 16. maaliskuuta Bostonin laivastontelakalla ensimmäisenä päällikkönään John F. Walker.DANFS - USS WadsworthWhitley, M. J. s. 280 == Palvelus == Alus poistettiin palveluksesta 18. huhtikuuta 1946 ja sijoitettiin Atlantin reservilaivastoon Charlestoniin Etelä-Carolinaan. Alus päätettiin luovuttaa kesällä 1959 Saksan liittotasavallalle osana avustusohjelmaa. == Zerstörer 3 (D172) == Siirtomiehistö koottiin Charlestoniin samalla kuin alusta valmisteltiin luovutuskuntoon. Alus luovutettiin 6. lokakuuta Saksalle ja saman tien Saksan liittotasavallan laivasto otti aluksen palvelukseen nimellä Zerstörer 3. Kuuden vuoden jälkeen laina-aikaa kasvatettiin, joten alus oli Saksassa 1970-luvun. Alus poistettiin Yhdysvaltain laivastoluettelosta 1. lokakuuta 1974. Samana päivänä se myytiin Länsi-Saksalle. Alus oli Saksan laivastossa vuoteen 1980. ==Lähteet== * === Viitteet === Luokka:Fletcher-luokan hävittäjät‎ Luokka:Yhdysvaltalaiset toisen maailmansodan hävittäjät Luokka:Bath Iron Works
Hilmar Örn Hilmarsson

Hilmar Örn Hilmarsson (s. 23. huhtikuuta 1958 Reykjavík) on islantilainen elokuvamusiikin säveltäjä. Lisäksi hän on aasainuskoa harjoittavan Ásatrúarfélagið-järjestön hengellinen johtaja. == Tausta ja yksityiselämä == Hilmarin isä, myös nimeltään Hilmar, oli ammatiltaan arkkitehti ja äiti Rannveig. Hilmar on naimissa Ragna Sigurðardóttirin kanssa. Parilla on neljä lasta. Hilmar liittyi aasainuskoa harjoittavaan Ásatrúarfélagið-järjestöön ollessaan 16-vuotias melko pian järjestön perustamisen jälkeen. == Ura muusikkona == Hilmar voitti 1990-luvulla työstään Felix-palkinnon ja sai HARPA-ehdokkuudet vuosina 2012 ja 2017. Hän on tehnyt yhteistyötä Björkin, Eivør Pálsdóttirin, Sigur Rósin, Páll Guðmundssonin ja Steindór Andersenin kanssa. Hilmar on käyttänyt luonnonääniä musiikissaan, jossa myös heijastuu hänen henkisyytensä. == Toiminta allsherjargoðina == Hilmar toimii islantilaisten uuspakanoiden Ásatrúarfélagið-järjestön ylipappina. Hän aloitti virassa vuonna 2003. Hän korostaa järjestön pasifistisuutta, ihmisen eloa sopusoinnussa itsensä ja ympäristönsä kanssa sekä lähetystyön tarpeettomuutta. Allsherjargoðina Hilmar on myös edistänyt vuoropuhelua eri uskontokuntien välillä. == Lähteet == == Aiheesta muualla == * * Elonet: Hilmar Örn Hilmarsson Luokka:Aasainusko Luokka:Islantilaiset elokuvasäveltäjät Luokka:Uuspakanat Luokka:Vuonna 1958 syntyneet Luokka:Elävät henkilöt